**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԱՄ-2018/14, 05.02.2018թ.

**Բողոք ներկայացնող անձ՝** «Լիկվոր» ՓԲԸ

**Պատվիրատու՝** «Վանաձոր ԲԿ» ՓԲԸ

**Գնման ընթացակարգի ծածկագիրը և առարկան՝** «ՎԲԿ-ԳՀԱՊՁԲ-18/4», «ՎԲԿ-ԳՀԱՊՁԲ-18/3» ծածկագրերով գնանշման հարցման ընթացակարգեր, «Վանաձորի ԲԿ» ՓԲԸ-ի կարիքների համար դեղորայքի ձեռքբերում:

**Բողոքի պահանջը`**

Փոփոխել «ՎԲԿ-ԳՀԱՊՁԲ-18/4», «ՎԲԿ-ԳՀԱՊՁԲ-18/3» ծածկագրերով գնանշման հարցման ընթացակարգերի գնահատող հանձնաժողովների ընդունած որոշումները և «Լիկվոր» ՓԲԸ-ի հայտը ճանաչել վավեր և հրավերի պահանջներին համապատասխան:

**ՀՀ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ԱՆԴԱՄ՝ Մ. ԱՆԱՆՅԱՆ, ՔԱՐՏՈՒՂԱՐ՝ Ա. ԾԱՏՈՒՐՅԱՆ**

Տեղեկացնում ենք, որ «Գնումների մասին» ՀՀ օրենքի՝

50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Սույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,

51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` սույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: